

Republika e Kosovës

Republika Kosova-Republic of Kosovo

*Qeveria –Vlada-Government*

MINISTRIA E ARSIMIT, SHKENCËS DHE TEKNOLOGJISË

MINISTARSTVO ZA OBRAZOVANJE NAUKU I TEHNOLOGIJU

MINISTRY OF EDUCATION SCIENCE AND TECHNOLOGY

**Thirrje për projekte të përbashkëta shkencore mes Republikës së Kosovës dhe Republikës së Shqipërisë**

Të nderuar përfaqësues të komunitetit shkencor,

Në zbatim të Marrëveshjes ndërmjet Ministrisë së Arsimit, Shkencës dhe Teknologjisë dhe Këshillit të Ministrave të Republikës së Shqipërisë për bashkëpunimin në fushën e arsimit dhe shkencës, nënshkruar më 8.03.2010, hyrë në fuqi më datë 1.12.2011, miratuar me VKM Nr. 265 datë 21.04.2010, “Për miratimin e marrëveshjes, ndërmjet Këshillit të Ministrave të Republikës së Shqipërisë dhe Qeverisë së Republikës së Kosovës, për bashkëpunimin në fushat e arsimit dhe të shkencës”, Ministria e Arsimit Sportit dhe Rinisë, në bashkëpunim me Agjencinë Kombëtare për Kërkim Shkencor dhe Inovacion (AKKSHI), hapë raundin e parë të thirrjeve për aplikime të përbashkëta kërkimore, tekniko- shkencore, mes Shqipërisë dhe Kosovës. Kjo thirrje do të jetë e hapur prej datës 15. 05. 2019 deri më 15. 08. 2019. Kjo thirrje është e hapur për të gjitha fushat e kërkimit shkencor dhe ndaj të gjithë kërkuesëve shkencorë. Të gjithë të interesuarit, luten të aplikojnë duke mbushur kërkesat dhe formularët e aplikimit, në dokumentacionin bashkëlidhur kësaj thirrje.

Dokumentat do të dorëzohen në versionin hard- copy, pranë Ministrisë së Arsimit, Shkencës dhe Teknologjisë, në Departamentin e Arsimit të Lartë dhe Shkencës brenda afatit të parashikuar në këtë thirrje (15. 05. 2019 deri më 15. 08. 2019). Projekt- propozimet fituese, do të financohen për një afat kohor prej 2- vitesh, me grante të ndara për secilin vit, të cilat do të jepen sipas kërkesës dhe në përputhje me tabelën financiare bashkëlidhur në projekt-propozim. Shuma e grantit për secilin vit, nuk do të jetë më lartë se 3000 euro. Dorëzimi i dokumentave të kompletuara sipas [Ligjit për Veprimtarinë Kërkimore-Shkencore](https://masht.rks-gov.net/uploads/2015/06/ligji-per-veprimtari-kerkimore-shkencore-2013-alb.pdf) si dhe legjislacionit në fuqi që rregullojnë arsimin e lartë dhe shkencës në Republikën e Kosovës bëhet në Zyrën e arkivës në MASHT. Përpos kësaj, një version elektronik i projekt-propozimit duhet të dorëzohet edhe në formë elektronike, në email adresën: [sebahate.jupolli@rks-gov.net](mailto:sebahate.jupolli@rks-gov.net). Kur bëhet dërgimi i aplikacionit, subjekti i email-it duhet të ketë këtë përmbajtje: Aplikimi për projekte bilaterale, së bashku me emrin dhe mbiemrin tuaj, apo emrin e institucionit.

Projekt-propozimet do të shqyrtohen dhe më tej vlerësohen, sipas sistemeve të miratuara të vlerësimit në secilin shtet, ndërsa fituesi do të shpallet pas krahasimit të vlerësimeve në të dy shtetet.

**Me respekt,**

**Divizioni për Inovacion Shkencor, Transfer të dijes dhe Teknologjisë**

**Yllza.mehmeti@rks-gov.net**